
ОПИС И СПЕЦИФИКАЦИЈА ПРЕДМЕТА ЈАВНЕ НАБАВКЕ


Јавна набавка услуга  - План детаљне регулације пута Бор 2 – Бањско поље,
редни број 0172/2025

Опис обавеза – пројектни задатак


У складу са одредбама Закона о планирању и изградњи („Службени гласник РС“, бр. 72/09, 81/09-исправка, 64/10- одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/2018, 31/19, 37/19 – др. Закон, 9/20 и 52/21) и подзаконским актима потребно је израдити план детаљне регулације за изградњу интерне обилазнице државних путева IБ-37 и IIА-166 са идејним решењем планиране саобраћајнице и стратешком проценом утицаја плана на животну средуну.  План је потребно ускладити са плановима вишег реда који су у примени на датом простору, са донетим државним стратегијама, и у што већој мери ускладити са стеченим урбанистичким обавезама. Имајући у виду да се за територију која је предмет овог Плана израђује већи број различитих планских докумената, од којих је један од најзначајних Просторни план града Бора, током израде овог Плана потребно је постићи међусобно усклађивање свих планова чија је израда у току. 
Плански обухват налази се у катастарској општини Бор 1, у границама Генералног урбанистичког плана Бора и Плана генералне регулације градског насеља Бор. 
У границама планског обухвата налази се административно подручје града Бора. 
Основни принципи који се морају поштовати при изради Плана су: промоција oдрживости развоја свих економских и других активности у простору; конзистентност и усклађеност са јавним политикама, рационално коришћење и очување територијалног капитала, локалног и регионалног идентитета, заштита јавног интереса и јавних добара; превенција, санација, смањење и ограничење загађивања животне средине; економска оправданост, социјална прихватљивост и просторно-еколошка предострожност у избору програма и пројеката/локација; поступност у примени принципа одрживог развоја; корпоративна социјална и еколошка одговорност; подстицање територијалне кохезије ради смањења просторних неравномерности; енергетска ефикасност; повећање локалне територијалне и економске конкурентности, атрактивности и приступачности подручја; регионална интегрисаност и функционално повезивање са суседством и ширим окружењем; заштита и презентација природне и културне баштине; транспарентност у доношењу планских и инвестиционих одлука.

Општи циљеви развоја, уређења и заштите подручја града Бора

Неки од општих циљева развоја, уређења и заштите подручја града Бора јесу:
- функционално интегрисање града са окружењем кроз бољу саобраћајну, информациону, економску и културну повезаност и сарадњу;
- обезбеђење веће интегрисаности подручја и повећање мобилности фактора производње и развоја рационалним инфраструктурним повезивањем мреже насеља, реконструкцијом и побољшањем функционисања постојећих инфраструктурних система и мреже јавних служби; приоритетно просторнo интегрисање рударско-металуршког комплекса са осталим деловима привреде и минимизирање његових негативних ефеката на окружење;
- заустављање даље деградације животне средине, угрожавања и уништавања природних и туристичких ресурса, природних и културних добара, сузбијање раубовања и ненаменског коришћења простора и непланске изградње, нарочито ревитализацијом угрожених подручја;
- диверзификација привреде града, уз иницирање нових производних програма, у складу са ресурсима и тржишним условима, оснивањем МСП и привлачењем страних улагања, уз равномернији развој привредних и других активности у складу са предностима појединих делова града;
- успоравање процеса концентрације становништва и активности у градском центру, уз стварање услова за демографску обнову руралног дела града, унапређењем квалитета живота и инвестирањем у развој социјалних и привредних функција.
Геодетску подлогу за израду плана обезбеђује инвеститор. Уколико је потребна допуна (проширење) геодетске подлоге због другачијег предлога трасе датог од стране обраћивача, у том случају обрађувач ће бити у обавези да изврши допуну геодетске подлоге недостајућим делом. Обавеза обрађивача је израда идејног решења планиране саобраћајнице.
Обавеза обрађивача је да план у дигиталном облику достави наручиоцу и у „живој“ форми и то и у CAD-u и у DIS-u.

Циљеви израде плана 

Циљеви израде плана су: саобраћајно повезивање централног дела градског насеља са дислоцираним делом градског насеља локалном путном инфрасртруктуром, саобраћајно растерећења државног пута, смањење аерозагађења и генерално побољшање стања животне средине услед мање емисије издувних гасова настале због смањеног растојања измењу два дела градског насеља.
Принципи планирања, коришћења, уређења и заштите простора у обухвату Плана засниваће се на принципима рационалне организације и уређења простора и усклађивању планираних садржаја са могућностима  и ограничењима у простору.
Плански основ за израду овог Плана садржан је у Просторном плану општине Бор, Генералном урбанистичком плану Бора.
Правни основ за израду овог Плана представља Одлука о изради Плана детаљне регулације пута Бор 2 – Бањско поље („Сл. лист града Бора“, број 45/2024). Обавеза обрађивача Плана је да исти уради у свему у складу са наведеном одлуком о изради плана. 
План обавезно садржи геотехничке карактеристике обухваћеног простора. 
            План се доставља на начин предвиђен одлуком о изради плана.

Рокови

Достава материјала за рани јавни увид: 20 дана од дана обостраног потписивиња уговора.
Студијско-аналитичка основа и  нацрт Плана за 150 дана од завршетка раног јавног увида, односно од дана достављања извештаја комисије за планове обрађивачу.
Поступање по извештају о обављеној стручној контроли: не дуже од 20 дана од пријема извештаја о обављеној стручној контроли.
Поступање по извештају о обављеном јавном увиду и отклањање недостатака у односу на стављене примедбе – израда предлога Плана: највише 30 дана од дана пријема извештаја о обављеном јавном увиду.
Израда финалног документа: највише 10 дана од дана усвајања Плана на седници Скупштине града Бора.

